kalixlouiis/myanmar-wikipedia-corpus huggingface dataset:
နိုင်ငံတကာဘဏ်လုပ်ငန်း "ဂျီ-၂၀ ညီလာခံမှာ ဒီပြဿနာကို အရေးဆိုကြတော့မှာပဲ" ဟု အိန္ဒိယနိုင်ငံဆိုင်ရာ ဥရောပသမဂ္ဂ သံတမန် Tomasz Kozlowski က ဟောကိန်းထုတ်ခဲ့သည်။
"အခွန်အကောက်အာဏာပိုင်များအကြား အခွန်အကောက်ဆိုင်ရာ သတင်း အချက်အလက်တွေ ဖလှယ်ရေးအတွက် အပြည်ပြည်ဆိုင်ရာပူးပေါင်းဆောင်ရွက်မှု အားကောင်းစေဖို့ ကျတော်တို့ လိုအပ်ပါတယ်။
” ပနားမား ၊ ဗနွားတူ နှင့် လက်ဘနွန်နိုင်ငံများအနေဖြင့် စီးပွားရေးပူးပေါင်းဆောင်ရွက်မှုနှင့် ဖွံ့ဖြိုးတိုးတက်မှု အဖွဲ့ (အိုအီးစီဒီ) က ဂျီ-၂၀ နိုင်ငံများ၏ တောင်းဆိုမှုဖြင့် ၂၀၁၆ တွင် ပြန်လည်အသက်သွင်းလိုက်သည့် ပူးပေါင်းဆောင်ရွက်မှု မပြုသော အခွန်ကင်းလွတ်ရာနယ်မြေများစာရင်းတွင် ၎င်းတို့ ပါဝင်လာသည်ကို မြင်တွေ့ဖွယ်ရာရှိသည်ဟု စုံစမ်းစစ်ဆေးမှု တွင် ပါဝင်သော ပြင်သစ်သတင်းစာစောင် Le Monde က သတိပေးခဲ့သည်။
ဖော်ပြပါ ၃ နိုင်ငံမှာ နိုင်ငံတကာ ဘဏ်လုပ်ငန်း ပူးပေါင်းဆောင်ရွက်ရေးအတွက် အိုအီးစီဒီ၏ ယေဘုယျလမ်းညွှန်မှု ၃ ရပ်လုံးအား လိုက်နာခြင်းမပြုပေ။
မေတ္တာရပ်ခံချက်အရ သတင်းအချက်အလက်ဖလှယ်ခြင်း။
လက်မှတ်ရေးထိုးထားသည့် သတင်းအချက်အလက်စံနှုန်းများဆိုင်ရာ နိုင်ငံစုံသဘောတူညီချက်။
၂၀၁၇ သို့မဟုတ် ၂၀၁၈ တွင် သတင်းအချက်အလက်အလိုအလျောက်ဖလှယ်ခြင်းကို အကောင်အထည်ဖော်ရန် ကတိကဝတ်။
အိုအီးစီဒီ ၊ ဂျီ-၂၀ သို့မဟုတ် ဥရောပသမဂ္ဂအနေဖြင့် နယ်ပယ်တခုထက်မနည်းတွင် လိုအပ်ချက်ရှိသော နိုင်ငံများအတွက် အခြားစာရင်း ပြုစုနိုင်သည်။
ပနားမား ၊ ဗနွားတူ နှင့် လက်ဘနွန်ကဲ့သို့ ယင်းစံသတ်မှတ်ချက်တခုတလေနှင့်မျှ မကိုက်ညီ သည့် နိုင်ငံများမှာ အမည်ပျက်စာရင်းဝင်ပြီး စံသတ်မှတ်ချက်တခုနှင့်သာကိုက်ညီသည့် နိုင်ငံများမှာ အဖြူအမည်း မသဲကွဲ သည့် စာရင်းတွင် ပါရှိသည်။
အကယ်၍ ၂၀၁၆ ဧပြီလက ဤအဖြူအမည်းမသဲကွဲသည့်စာရင်းသာ ရှိခဲ့ပါလျှင် အန်တီဂွါနှင့် ဘာဘူဒါ ၊ ဘဟာရိန်း ၊ ဘရူနိုင်း ၊ ဒိုမီနီကာ ၊ လိုင်ဘေးရီးယား ၊ နာအူရူ ၊ စမိုအာ ၊ တိုဘာဂိုနှင့် ယူနိုက်တက် အာရပ် စော်ဘွားများ နိုင်ငံ စသည့် ၉ နိုင်ငံပါဝင်ခဲ့မည် ဖြစ်သည်။
သတင်းခန်း ထောက်ပံ့ပို့ဆောင်ရေး ၂.၆ တယ်ရာဘိုက်ပမာဏ ဒေတာများ၏ စစ်မှန်မှုကို အတည်ပြုရန်လိုအပ်သည့် လုပ်ငန်းအတိုင်းအတာကိုSüddeutsche Zeitung က သဘောပေါက်သိမြင်ခဲ့သည်နှင့်တပြိုင်နက် အပြည်ပြည်ဆိုင်ရာ စုံစမ်းထောက်လှမ်းရေးဂျာနယ်လစ်များ အဖွဲ့က သုတေသန နှင့် စာရွက်စာတမ်းများ ပြန်လှန်သုံးသပ်ခြင်းများအတွက် ကူညီစီစဉ်ပေးခဲ့သည်။
The Guardian ၊ ဘီဘီစီ ၊ Le Monde ၊ SonntagsZeitung ၊ Falter ၊ La Nación ၊ ဂျာမန် ရုပ်သံထုတ်လွှင့်ရေး NDR နှင့် WDR ၊ ဩစတြီးယန်း ရုပ်သံ ထုတ်လွှင့်ရေး ORF နှင့် နောက်ပိုင်းတွင် အခြားသတင်းဌာနများမှ သတင်းထောက်များ ၊ ရင်းမြစ်များကို လူစုဆောင်းခဲ့ သည်။
အဆုံးသတ်တွင် မော့ဆက်ခ်ဖွန်စီကာနှင့် ဆက်နွယ်သော လူပုဂ္ဂိုလ်များနှင့် အဖွဲ့များအား စုံစမ်းထောက်လှမ်းရန် အတွက် "ဘာသာစကား ၂၅ မျိုး သုံးစွဲလျက်ရှိသော မီဒီယာသတင်းဌာန ၁၀၀ မှ သတင်းထောက်များ က စာရွက်စာတမ်းများ ကို အသုံးပြုခဲ့သည်” စီမံကိန်းစီမံခန့်ခွဲမှုရေးရာ စဉ်းစားသုံးသပ်မှုများတွင် လုံခြုံဘေးကင်းရေးကို ထည့်တွက်ခဲ့သည်။
အသက်အန္တရာယ်ရှိသည့် အတွက် သတင်းထောက်များနှင့် ကုဒ်ဖြင့်ကာကွယ်ထားသော ချန်နယ်များမှတဆင့်သာ ဆက်သွယ်ရန် နှင့် မျက်နှာချင်းဆုံ တွေ့ဆုံမှု မပြုရေး သဘောတူညီပေးရန် ဂျွန်ဒိုးက အတင်းအကြပ်တောင်းဆိုခဲ့သည်။
၎င်းတို့၏ သတင်းပေး ၊ ပေါက်ကြားထားသည့် စာရွက်စာတမ်းများ ၊ အချက်အလက်များသာမက ငွေကြေး ကိုင်တွယ် ဆောင်ရွက်ပုံအား လူသိမခံချင်ကြသော အကျင့်ပျက်ခြစားသည့် အာဏာရှင်များ လက်အောက်တွင် နေထိုင်ကြရပြီး စုံစမ်း စစ်ဆေးရာတွင် ပါဝင်သည့် ၎င်းတို့ပါတနာများ၏ ဘေးကင်းရေးအတွက်ပါ SZ က လုံခြုံရေးအတွက် စိုးရိမ်ခဲ့သည်။
လက်ထိလက်ရောက် ကိုင်တွယ်အသုံးပြုမှု ကန့်သတ်ထားပြီး အင်တာနက်ချိတ်ဆက်ထားခြင်းမပြုသည့် လုံခြုံစိတ်ချ ရသောကွန်ယက်ဖွဲ့ထားသည့် ကွန်ပျူတာများဖြင့် ဒေတာများကို အခန်းတခုအတွင်း သိမ်းဆည်းထားသည်။
ဂျာနယ်လစ်များ၏ စီမံချက်လုပ်ငန်း ဧရိယာအတွင်း ဝင်ရောက်နိုင်မှုကို ဂါးဒီးယန်းကလည်း ကန့်သတ်ထားသည်။
ကွန်ပျူတာများအား ဖျက်ဆီးရန်ဖြစ်စေ ဒရိုက်ဗ်များကို ခိုးယူရန်ဖြစ်စေ ခဲယဉ်းစေရန်အတွက် SZ ဂျာနယ်လစ်များက ဒရိုက်ဗ်များ၏ ဝက်အူများကို ပြောင်ပြောင်လက်လက် လက်သည်းဆိုးဆေးများ သုတ်လိမ်းခြင်းဖြင့် အခွင့်မရဘဲကိုင်တွယ်မှု သိသာစေရန် (tamper-evident) ပြုလုပ်ခဲ့သည်။
အမှုသည်ကိုယ်စား စီးပွားရေးလုပ်ငန်းလုပ်ဆောင်နေစဉ် နှင့် လုပ်ငန်းအား အုပ်ချုပ်စီမံနေသည့်ကာလအတွင်း မော့ဆက်ခ် ဖွန်စီကာဆောင်ရွက်ခဲ့သည့် အီးမေးလ်များ ၊ စာချုပ်များ ၊ အက္ခရာတင်မှတ်တမ်းများ ၊ စကန်ဖတ်ထားသော စာရွက်စာတမ်းများနှင့်တကွ ဟန်ပြကုမ္ပဏီတခုချင်းစီအတွက် သီးခြားဖိုလ်ဒါတခုစီပါဝင်သော ဖိုင်အစုအဝေးကြီးတခုအတွင်းသို့ စာရွက်စာတမ်းများ အား ဂျာနယ်လစ်များက စုစည်းထည့်သွင်းထားသည်။
ပေါက်ကြားလာသည့်ဖိုင်များအနက် ၄.၈ သန်းမှာ အီးမေးလ်များ ၊ ၃ သန်းမှာ ဒေတာ့ဘေ့စ်စာရင်းသွင်းချက်များ ၊ ၂.၂ သန်းမှာ ပီဒီအက်ဖ်ဖိုင်များ ၊ ၁.၂ သန်းမှာ ရုပ်ပုံများ ၊ စာဖိုင်ပေါင်း ၃ သိန်း ၂ သောင်းနှင့် အခြားဖော်မတ်ဖြင့် ၂၂၄၂ စောင်ဖြစ်သည်။
ဂျာနယ်လစ်များက အလိုရှိသူယူနိုင်သည့်ဆော့ဖ်ဝဲပက်ကေ့ချ်များဖြစ်သော Apache Solr နှင့် Apache Tika တို့ကို အသုံးပြု၍ စာရွက်စာတမ်းများကို အညွှန်းစာရင်းပြုစုပြီး Blacklight ပေါ် အခြေပြုတည်ဆောက်ထားသော custom interface ဖြင့် ရယူ ခဲ့သည်။
Süddeutsche Zeitung သတင်းထောက်များကလည်း Nuix အမည်ရ ဩစတြေးလျကုမ္ပဏီတခုက လှူဒါန်းသည့် နာမည်တူ ကုမ္ပဏီပိုင်ဆော့ဖ်ဝဲကို အသုံးပြုခဲ့သည်။
Süddeutsche Zeitung သတင်းထောက်များက Nuix ကို အသုံးပြု၍ optical character recognition (အိုစီအာ) ဖြင့် စကန်ဖတ်ထားသော စာရွက်စာတမ်း သန်းပေါင်းများစွာကို ဆောင်ရွက်ခဲ့ရာတွင် ပါဝင်သောအချက်အလက်များမှာ ပို၍ ရှာဖွေရလွယ်ကူပြီး စက်ဖြင့်ဖတ်နိုင်လာစေသည်။
ထို့နောက်တွင် ခွဲခြမ်းစိတ်ဖြာသုံးသပ်ရေးအတွက် ပုဂ္ဂလနှင့် ကော်ပိုရိတ် အမည်များကို စာရွက်စာတမ်းများမှ ထုတ်နှုတ်ယူရန် စီမံကိန်းသတင်းထောက်အများစုမှာ Neo4J နှင့် Linkurious တို့ကို သုံးပြီး Nuix အသုံးပြုခွင့်ရှိသော အချို့သူမှာလည်း ဤအတွက် Nuix ကို အသုံးပြုကြသည်။
ထို့နောက်တွင် ပြုစုထားသော လူစာရင်းများနှင့် ဆောင်ရွက်ထားသောစာရွက်စာတမ်းများကို သတင်းထောက်များက တိုက်ဆိုင်စစ်ဆေးသည်။
သတင်း အချက်အလက်များအား လေ့လာသည် ၊ လူများ အခန်းကဏ္ဍများ ငွေကြေးစီးဆင်းမှု နှင့် ဖွဲ့စည်းပုံ တရားဝင်ဖြစ်မှုတို့အကြား ချိတ်ဆက်နိုင်ရန် ကြိုးပမ်းသည်။
ယူအက်စ် ဘဏ်လုပ်ငန်းနှင့် SEC ကျွမ်းကျင်သူ ဒေးဗစ် ပီ ဝက်ဘ်ဘာက ပနားမားစာရွက်စာတမ်းများမှ ရရှိသော သတင်း အချက်အလက်များအား ပြန်လှန်သုံးသပ်ရာတွင် ဂျာနယ်လစ်များအား ကူညီခဲ့သည်။
ဤအချက်အလက်များပေါ်မူတည်၍ အပိုဆောင်းသတင်းဆောင်းပါးများ ထုတ်ပြန်ခဲ့ပြီး ကုမ္ပဏီများစာရင်းအပြည့်အစုံကို ၂၀၁၆ မေလ အစောပိုင်းတွင် ထုတ်ပြန်ခဲ့သည်။
ပနားမားစာရွက်စာတမ်းများ စုံစမ်းဖော်ထုတ်မှုတွင် အမှုပတ်သက်နေသော ပင်လယ်ကမ်းလွန်လုပ်ငန်းပေါင်း ၂ သိန်းကျော် နှင့် ၂၀၁၃ ပင်လယ်ကမ်းလွန်ပေါက်ကြားမှု (အော့ဖ်ရှောလိခ်) စုံစမ်း ဖော်ထုတ်မှုတွင် ပါဝင်ပတ်သက်နေသော ထပ်တိုးကုမ္ပဏီပေါင်း ၁ သိန်းကျော်၏ သတင်းအချက်အလက်များပါဝင်သည့် ရှာဖွေနိုင်သောဒေတာဘေ့စ်တခုကို ၂၀၁၆ မေလ ၉ ရက်နေ့တွင် ထုတ်လွှင့်ကြောင်း အိုင်စီအိုင်ဂျေက ကြေညာခဲ့သည်။
၎င်း၏ ဒေတာဘေ့စ်ထံမှ ပေါက်ကြားခဲ့သော စာရွက်စာတမ်းများကို လူသိထင်ရှားထုတ်ပြန်ခြင်းမပြုရန် မော့ဆက်ခ်ဖွန်စီကာ က အိုင်စီအိုင်ဂျေအား တောင်းဆိုခဲ့သည်။
ယင်းကုမ္ပဏီက ကြေညာချက်တစောင်တွင် “တရားမဝင်လုပ်ရပ်အား ရပ်တန်းကရပ်ရန်နှင့် ထပ်မံလုပ်ဆောင်မှုမပြုရန် အကြောင်းကြားစာကို ပေးပို့ပြီးဖြစ်ကြောင်း” ဖော်ပြခဲ့သည်။
ပေါက်ကြားခဲ့သော အချက်အလက်ချည်းသက်သက်ကပင်လျှင် ၂၀၁၀ ဝီကီလိခ်ကေဘယ်လ်ဂိတ် ပေါက်ကြားမှု (၁.၇ GB) ၊ ၂၀၁၃ အော့ဖ်ရှောလိခ် (၂၆၀ GB) နှင့် ၂၀၁၅ ၃.၃ GB ရှိ ဆွစ်ဇ်လိခ်တို့ထက် အဆများစွာ သာလွန်သည်။
နှိုင်းယှဉ်ကြည့်ပါက ပနားမားစာရွက်စာတမ်း၏ ၂.၆ တဲရာဘိုက်မှာ ၂၆၆၀ GB နှင့်ညီမျှသည်။
အမည်တပ်ဖော်ပြခံရသူများ ပင်လယ်ကမ်းလွန်စီးပွားရေးလုပ်ငန်းများမှာ ၎င်းတို့ မှတ်ပုံတင်ထားသည့် နေရာများရှိ တရားဥပဒေအရ တရားဝင်ဖြစ်ပြီး များသောအားဖြင့် လုံးဝတရားဝင်သော်လည်း မော့ဆက်ခ်ဖွန်စီကာ ဟန်ပြ ကော်ပိုရေးရှင်းအချို့ကို လိမ်လည်မှု ၊ ခိုးဝှက်မှု ၊ အခွန်ရှောင်ခြင်း နှင့် နိုင်ငံတကာကန့်သတ်ပိတ်ဆို့မှုအား ရှောင်ကွင်းခြင်းအပါအဝင် တရားမဝင်ရည်ရွယ်ချက်များအတွက် အသုံးပြုခဲ့ကြောင်းကို သတင်းထောက်များက တွေ့ရှိရသည်။
အဆင့်မြင့်နိုင်ငံရေးခေါင်းဆောင်များ နှင့် ၎င်းတို့၏ ဆွေမျိုးများ ၊ ကျော်ကြားသူများနှင့် စီးပွားရေးလုပ်ငန်းရှင်များနှင့် ဥပဒေ အကျိုးတော်ဆောင်လုပ်ငန်းအကြားက ဆက်နွယ်မှုများကို ဧပြီ ၃ ရက်နေ့မှ အစီရင်ခံစာများတွင် မှတ်ချက်ပြုထားသည်။
ပြည်သူ့ဝန်ထမ်းများအပါအဝင် ချမ်းသာကြွယ်ဝသူများက ပုဂ္ဂလဘဏ္ဍာရေး သတင်းအချက်အလက်များကို လူသိမခံဘဲ ထားနိုင်ကြောင်း သတင်းပေါက်ကြားခဲ့သည့်စာရွက်စာတမ်းများက သရုပ်ဖော်ပြလျက်ရှိသည်။
အာဂျင်တီးနား ၊ အိုက်စ်လန် ၊ ဆော်ဒီအာရေဗျ ၊ ယူကရိန်းနှင့် ယူနိုက်တက်အာရပ်စော်ဘွားများနိုင်ငံတို့မှ ထိုစဉ်က နိုင်ငံ့ ခေါင်းဆောင် သို့မဟုတ် အစိုးရခေါင်းဆောင် ၅ ဦး ၊ အစိုးရအရာထမ်းများ ၊ နီးစပ်သူဆွေမျိုးသားချင်းများ ၊ နိုင်ငံပေါင်း ၄၀ ကျော်မှ အစိုးရခေါင်းဆောင်အမျိုးမျိုး၏ ရင်းနှီးသည့်အဆက်အနွယ်များကို ကနဦးအစီရင်ခံစာများက ထုတ်ဖော်ခဲ့သည်။
စာရွက်စာတမ်းများတွင် ဖော်ပြပါရှိသည့် ထိုစဉ်ကရာထူးလက်ရှိ နိုင်ငံ့ခေါင်းဆောင်များမှာ ယူနိုက်တက်အာရပ်စော်ဘွားများ နိုင်ငံ သမ္မတ Khalifa bin Zayed Al Nahyan ၊ ယူကရိန်းနိုင်ငံသမ္မတ Petro Poroshenko ၊ ဆော်ဒီအာရေဗျဘုရင်ဆာလ်မန် နှင့် အိုက်စ်လန်နိုင်ငံဝန်ကြီးချုပ် Sigmundur Davíð Gunnlaugsson တို့ဖြစ်သည်။
စာရွက်စာတမ်းများတွင် ဖော်ပြခံရသော နိုင်ငံ့ခေါင်းဆောင်ဟောင်းများတွင် ပါဝင်သူများမှာ - ၁၉၈၆-၁၉၈၉ ခုနှစ်၌ သမ္မတတာဝန်ထမ်းဆောင်ခဲ့ပြီး ၂၀၀၈ ခုနှစ်တွင် သေဆုံးခဲ့သည့် ဆူဒန်သမ္မတ Ahmed al-Mirghani ကာတာစော်ဘွားဟောင်း Hamad bin Khalifa Al Thani လူဇင်ဘတ်နိုင်ငံတွင် ဘဏ်စာရင်းဖွင့်ထားသော Afrodille S.A. နှင့် တောင်အာဖရိကကုမ္ပဏီ ၂ ခု၏ ရှယ်ယာများ ပိုင်ဆိုင်သည်။
လူဇင်ဘတ်နိုင်ငံရှိ တရုတ်ဘဏ်၌ ပုံသေအပ်နှံငွေ ရှိသော Rienne S.A. နှင့် Yalis S.A. တို့၏ ရှယ်ယာအများစုကိုလည်း ၎င်းကပိုင်ဆိုင်ထားသည်။
ဆွေမျိုးသားချင်းတဦးက ၂၅ ရာခိုင်နှုန်းပိုင်ဆိုင်သည် - ကာတာဝန်ကြီးချုပ်နှင့်နိုင်ငံခြားရေးဝန်ကြီးဟောင်း Sheikh Hamad bin Jassim Al Thani ဝန်ကြီးချုပ်ဟောင်းများ ဂျော်ဂျီယာနိုင်ငံ ဝန်ကြီးချုပ် Bidzina Ivanishvili ယူကရိန်းနိုင်ငံမှ Pavlo Lazarenko ၎င်း၏ ပြောရေးဆိုခွင့်ရပုဂ္ဂိုလ်၏ ပြောဆိုမှုအရ အီရတ်ဒုသမ္မတဟောင်းလည်းဖြစ် ဝန်ကြီးချုပ်လည်းဖြစ်သူ Ayad Allawi မှာ လုပ်ကြံရန်ကြိုးပမ်းခံရပြီးနောက်ပိုင်းတွင် ပနားမားနှင့် ဗြိတိသျှဗားဂျင်း ကျွန်းစုများတွင် မှတ်ပုံတင်ထား သော မော့ဆက်ခ်ဖွန်စီကာ ဟန်ပြကုမ္ပဏီများမှတဆင့် အိုးအိမ်ခြံမြေပိုင်ဆိုင်သည်။
အိုးအိမ်ခြံမြေများမှ ရရှိ သော ဝင်ငွေကို သတင်းပို့ပြီး အခွန်ကို "အချိန်မှန် မဆိုင်းမတွ" ပေးဆောင်သည်ဟု ဖြည့်စွက်ပြောကြားသည်။
မော်လ်ဒိုဗာနိုင်ငံမှ Ion Sturza ဂျော်ဒန်နိုင်ငံမှ Ali Abu al-Ragheb ဝန်ကြီးချုပ်ဟောင်းများ ၊ သမ္မတဟောင်းများနှင့် ဘုရင်များ၏ မိသားစုဝင်နှင့် အဆက်အနွယ်ပေါင်း ၆၁ ဦးကို သတင်းပေါက်ကြားခဲ့သည့် စာရွက်စာတမ်းများအရ တရုတ်နိုင်ငံ၏ အဓိပတိ ရှီကျင်းဖင်၏ ယောက်ဖတော်စပ်သူ မလေးရှားဝန်ကြီးချုပ်ဟောင်း Najib Razak ၏ သားဖြစ်သူ မလေးရှားဝန်ကြီးချုပ်ဟောင်း Tessa Tielemans Razak ၏ သမီးဖြစ်သူ ပါကစ္စတန်နိုင်ငံဝန်ကြီးချုပ်ဟောင်း Nawaz Sharif ၏ သားသမီးများ အဇာဘိုင်ဂျန်နိုင်ငံသမ္မတ Ilham Aliyev ၏ သားသမီးများ တောင်အာဖရိကသမ္မတဟောင်း Jacob Zuma ၏ တူဖြစ်သူ Clive Khulubuse Zuma ကာဇက်သမ္မတ Nursultan Nazarbayev ၏ မြေးဖြစ်သူ Nurali Aliyev မော်ရိုကိုဘုရင် Mohammed VI ၏ ကိုယ်ရေးအတွင်းဝန် Mounir Majidi ကုလသမဂ္ဂအထွေထွေအတွင်းရေးမှူးချုပ်ဟောင်း ကိုဖီအာနန်၏ သားဖြစ်သူ ကိုဂျိုအာနန် ဗြိတိသျှဝန်ကြီးချုပ်ဟောင်း မာဂရက်သက်ချာ၏ သားဖြစ်သူ မာ့ခ်သက်ချာ မက္ကဆီကန်သမ္မတ Enrique Peña Nieto ၏ " အသဲစွဲ ကန်ထရိုက်တာ" Juan Armando Hinojosa စပိန်နိုင်ငံတော်ဝင်မိသားစု - Badajoz မြို့စားကတော် Infanta Pilar နှင့် ၎င်း၏သားဖြစ်သူ Bruno Gómez-Acebes ၊ Iñaki Urdangarín ၊ Amalio de Marichalar နှင့် ဘုရင်ဟောင်း Juan Carlos I ၏ ကိုယ်လုပ်တော် Corinna Larsen ကဲ့သို့ မိသားစုနှင့် နီးစပ်သည့် ပုဂ္ဂိုလ်များ အခြား အမှုသည်များတွင် နိုင်ငံပေါင်း ၄၀ ကျော်မှ ထိပ်တန်းမဟုတ်သော အစိုးရအရာရှိကြီးများ နှင့် ၎င်းတို့၏ ဆွေမျိုးနီးစပ်များ ၊ အဆက်အနွယ်များပါဝင်သည်။
ကဏ္ဍ:ငွေကြေး လိမ်လည်မှု။
တင်ဇင်းနမ်ဂေး (; ; ၂၉ မေ ၁၉၁၄ – ၉ မေ ၁၉၈၆) သည် နီပေါလ်လူမျိုး တောင်တက်သမား တစ်ယောက် ဖြစ်သည်။
၁၉၅၃-ခုနှစ်တွင် အင်္ဂလိပ်လူမျိုး အက်ဒမန်ဟီလာရီ နှင့်အတူ ကမ္ဘာ့အမြင့်ဆုံး ဧဝရက်တောင်ကို တက်ရောက်နိုင်ခဲ့ပြီး စံချိန်တင်နိုင်ခဲ့သည်။
၁၉၅၃-ခုနှစ်၊ မေလ၊ ၂၉-ရက်နေ့ နံနက် (၁၁)နာရီခွဲတွင် တင်ဇင်းနော်ဂေးနှင့် အက်ဒမန်ဟီလာရီတို့သည် ကမ္ဘာပေါ်တွင် အမြင့်ဆုံး တောင်ထွတ်ဖြစ်သည့် ဧဝရက်တောင်ထိပ်သို့ ရောက်ရှိခဲ့ကြသော ပထမဆုံး လူသားများ ဖြစ်လာခဲ့သည်။
တင်ဇင်းနမ်ဂေးကို (တရုတ်နိုင်ငံ၏ နယ်မြေတစ်ခုဖြစ်သည့်) တိဘက်နိုင်ငံ၌ ၁၉၁၄-ခုနှစ်တွင် မွေးဖွားခဲ့သည်။
နောက်ပိုင်းတွင် နီပေါလ်နိုင်ငံသို့ ပြောင်းရွှေ့ခဲ့ပြီး ရှာပါလူမျိုးများ ရှိရာတွင် နေထိုင်ခဲ့သည်။
တိဘက်ပြည်မှ နီပေါလ်နိုင်ငံသို့ လွန်ခဲ့သော နှစ်ပေါင်းများစွာက ပြောင်းရွှေ့အခြေချခဲ့ကြသည့် ရှာပါလူမျိုးများသည် နှစ်ပေါင်း ရာနှင့်ချီကာ တောင်တန်းဒေသများတွင် နေထိုင်ခဲ့ကြသည်။
တင်ဇင်းနေထိုင်သည့် ရွာကလေးနှင့် မနီးမဝေးတွင် ဧဝရက်တောင်ကြီး ရှိလေသည်။
ဧဝရက်တောင်ထွတ်သည် ဟိမဝန္တာတောင်တန်း၏ အစိတ်အပိုင်းတစ်ခု ဖြစ်ပြီး နီပေါလ်နှင့် တိဘက်နယ်စပ်တွင် တည်ရှိသည်။
ဥရောပတိုက်သားများ နီပေါလ်နိုင်ငံသို့ တောင်တက်ရန် လာကြသောအခါ ပစ္စည်းများ သယ်ဆောင်ရန်၊ တောင်များပေါ်သို့ လမ်းပြရန် ရှာပါလူမျိုးများကို ငှားရမ်းလေ့ရှိသည်။
တောင်တန်းဒေသတွင် နေထိုင်ရှင်သန်ကြသော အတွေ့အကြုံများကြောင့် ရှာပါများသည် လမ်းပြကောင်းများ၊ တောင်တက်သမားကောင်းများ ဖြစ်နေကြသည်။
တင်ဇင်းနမ်ဂေးသည် အသက် (၁၈)နှစ်တွင် အိန္ဒိယနိုင်ငံ၊ ဒါဂျီလင်မြို့သို့ ပြောင်းရွှေ့ခဲ့သည်။
တောင်တက်သမားများအတွက် ပစ္စည်းများ သယ်ဆောင်သော အလုပ်ကို လုပ်ကိုင်ရန် မျှော်လင့်ချက်နှင့် ဖြစ်သည်။
နောက် (၃)နှစ်ခန့် အကြာတွင် ဧဝရက်တောင်သို့ တက်ရောက်မည့် သုတေသနအဖွဲ့တစ်ဖွဲ့နှင့် အတူ ပစ္စည်းသယ် အလုပ်သမားအဖြစ် လိုက်ပါခဲ့ရသည်။
နောင် နှစ်အနဲငယ် အကြာတွင် ဧဝရက်တောင်ပေါ်သို့ တက်မည့်ခရီးစဉ်များကို အခြားသော တောင်တက်သမားများထက် ပိုမိုလိုက်ပါခဲ့ရလေသည်။
တင်ဇင်းသည် မတူကွဲပြားသော လူများစုနှင့်အတူ အလုပ်လုပ်ရင်းနှင့် ဘာသာစကား (၇)မျိုးကို တတ်မြောက်လာခဲ့သည်။
နောက်ပိုင်းတွင် ဆာဒါ သို့မဟုတ် အထမ်းသမားခေါင်းဆောင် တစ်ယောက်ဖြစ်လာခဲ့သည်။
ဧဝရက်တောင်သို့ တက်ရောက်သူများကို ဆက်လက်လမ်းပြပေးခဲ့ပြီး တောင်တက်သမား များစွာကို လှုံ့ဆော်မှု ပေးနိုင်ခဲ့သည်။
၁၉၅၃-ခုနှစ်၊ တင်ဇင်းနမ်ဂေးနှင့် အက်ဒမန်ဟီလာရီတို့ ဧဝရက်တောင်ထိပ်သို့ တက်ရောက်ခဲ့ကြသည့် သမိုင်းဝင်ခရီးစဉ် အတောအတွင်း အက်ဒ်မန်မှာ ခြေချော်၍ အသက်ဆုံးရလုနီးပါး ဖြစ်ခဲ့သည်။
တင်ဇင်းမှာ ကြောက်ရွံ့စိတ်မရှိဘဲ ကြိုးကို မြဲမြံစွာကိုင်ထားပြီး သူ့ပုဆိန်ကို ရေခဲမျက်နှာပြင်ပေါ်တွင် ခိုင်မြဲစွာ စိုက်ထားခဲ့သည်။
နောက်ပိုင်းတွင် သူက တောင်တက်သမားတွေဟာ အမြဲတမ်း တစ်ယောက်ကို တစ်ယောက် ကူညီကြပါတယ်ဟု ရိုးသားစွာ ပြန်လည်ပြောပြခဲ့သည်။
သူ၏ သူရသတ္တိနှင့် သူရဲကောင်းဆန်မှု၊ ဧဝရက်တောင်ထိပ်သို့ ပထမဦးဆုံး တက်ရောက်နိုင်ခဲ့သူများထဲက တစ်ဦးဖြစ်နေမှုတို့ကြောင့် တင်ဇင်းနော်ဂေးသည် ဗြိတိသျှ ဂျော့ချ်ခရော့စ်ဆုနှင့် နီပေါလ်ကြယ် ဆုတို့ ရရှိခဲ့သည်။
နောက်ပိုင်းတွင် တင်ဇင်းနော်ဂေး စွန့်စားခန်းများ အမည်ရှိ ခြေလျင်တောင်တက် ကုမ္ပဏီကို တည်ထောင်ခဲ့ပြီး ယခုအခါ သူ၏သားဖြစ်သူ ဂျမ်လင်းတင်ဇင်းနော်ဂေးက ဆက်လက်တာဝန်ယူလျက်ရှိသည်။
တင်ဇင်းနော်ဂေးသည် ၁၉၈၆-ခုနှစ်၊ မေလ (၉)ရက်နေ့၊ အသက် ၇၁-နှစ်အရွယ်တွင် ကွယ်လွန်ခဲ့သည်။
သမိုင်းဝင်ထင်ရှား ပုဂ္ဂိုလ်ကျော်များ၊ ပထမအကြိမ်၊ စက်တင်ဘာ၊ ၂၀၁၉၊ စာ-၆၅ ကိုးကား။
သည်ဂျပန်လူမျိုး အဆိုတော်၊ သရုပ်ဆောင်နှင့် ဖက်ရှင် မော်ဒယ်တစ်ယောက်ဖြစ်သည်။
သူ(မ)သည် ဂျပန်လူမျိုး မိန်းကလေးအဖွဲ့ Nogizaka46 ၏ ပထမမျိုးဆက် အဖွဲ့ဝင်ဖြစ်သည်။
sweet ဖက်ရှင်မဂ္ဂဇင်း အတွက် ပုံမှန်မော်ဒယ်‌တစ်ယောက်ဖြစ်ပြီး CUTiE မဂ္ဂဇင်း အတွက် ပင်တိုင်မော်ဒယ်ဟောင်းတစ်ယောက်ဖြစ်သည်။
အရပ် ၁၅၈ စင်တီမီတာ ရှိပြီး အိုသွေးအမျိုးအစားဖြစ်သည်။
Early life ၁၉၉၈ခုနှစ် ဩဂုတ်လ ၁၀ရက်နေ့ တိုကျိုမြို့တွင် မွေဖွားခဲ့သည်။
ဆအိတို သည် ဂျပန်မြန်မာလူမျိုးဖြစ်သည်။
အဖေသည် ဂျပန်မှဖြစ်ပြီး ‌အမေသည် မွန်လူမျိုး မြန်မာဖြစ်သည်။
ဆအိတို သည် ၂၀၀၇ ခုနှစ် ဆကူရန် (Sakuran) ရုပ်ရှင်တွင် အဓိက ကလေးသရုပ်ဆောင်အဖြစ် ပွဲဦးထွက်ခဲ့သည်။
အလုပ်အကိုင် ၂၀၁၁ခုနှစ် တွင် Nogizaka46 အိုင်ဒေါအဖွဲ့၏ ပထမမျိုးဆက် လူရွေးပွဲကို မိခင်ဖြစ်သူ အားပေးမှုကြောင့် ဝင်ယှဉ်ပြိုင်ရာ အောင်မြင်စွာ ဖြတ်ကျော်နိုင်ခဲ့ပြီး အဖွဲ့ဝင် တစ်ဦးဖြစ်လာခဲ့သည်။
၂၀၁၂ခုနှစ် ဖေဖဝါရီလတွင် အဖွဲ့၏ ပထမဆုံး အခွေဖြစ်သည့် "Guruguru Curtain" တွင် idol အဖြစ်ပွဲဦးထွက်ခဲ့သည်။
Saitō became the center member on the 15th Nogizaka46 single, "Hadashi de Summer", in 2016. Nogizaka46 ပြင်ပလှုပ်ရှားတွင် မင်းသမီးနှင့် မော်ဒယ်လ်အဖြစ် တက်ကြွစွာလှုပ်ရှားနေသည်။
Horror ဒရမ်မာဖြစ်သည့် Zambi နှင့် ထိုင်ဝမ် ရုပ်ရှင်ကို ဂျပန်ပုံစံဖြင့် ပြန်လည်ရိုက်ကူးထားသည့် You Are the Apple of My Eye ရုပ်ရှင်တွင် အဓိကဇာတ်ဆောင်အဖြစ် သရုပ်ဆောင်ခဲ့သည်။
၂၀၁၅ခုနှစ်တွင် Takarajimasha မှထုတ်ဝေသည့် CUTiE ဖက်ရှင် မဂ္ဂဇင်းတွင် သီးသန့်မော်ဒယ်တစ်ယောက် ဖြစ်လာခဲ့သည်။
၎င်းသည် ထိုနှစ်မှာပင် ထုတ်ဝေခြင်းရပ်ဆိုင်းခဲ့သည်။
ထို့နောက် ၎င်းထုတ်ဝေသူမှ ထုတ်ဝေသည့် sweet ဖက်ရှင်မဂ္ဂဇင်းတွင် ပင်တိုင်မော်ဒယ်တစ်ယောက်ဖြစ်လာခဲ့ပြီး ထုတ်ဝေချိန်မှစ၍ အငယ်ဆုံးမော်ဒယ်တစ်ယောက်ဖြစ်လာခဲ့သည်။
၂၀၁၇ ခုနှစ်၊ ဆအိတို၏ ပထမဆုံး Photobookကို Gentosha မှထုတ်ဝေခဲ့သည်။
Shiosai အမည်ရှိသည့် စာအုပ်သည် ပထမအပတ်မှာပင် ၅၈,၂၁၅ အုပ်ရောင်းထွက်ခဲ့သည်။
၂၀၁၈ ခုနှစ် ဒီဇင်ဘာအထိ Photobook မိတ္တူပေါင်း ၂၀၀,၀၀၀ ကျော်ရောင်းချခဲ့ရသည်။
မိမိအောင် (၁၉၆၈ ခုနှစ်တွင် မွေးဖွား) သည် အမေရိကန် လျှပ်စစ်အင်ဂျင်နီယာတစ်ဦးဖြစ်ပြီး နာဆာမှ အင်္ဂါဂြိုဟ်ပေါ်သို့ ပထမဆုံး စေလွှတ်မည့် ဟယ်လီကော်ပတာ တည်ဆောက်ရေး ပရောဂျက်၏ ဦးဆောင် အင်ဂျင်နီယာ တစ်ဦးလည်းဖြစ်သည်။
ငယ်ဘဝနှင့်ပညာရေး မိမိအောင် သည် အမေရိကန်ပြည်ထောင်စုတွင် မွေးဖွားပြီး အသက်နှစ်နှစ်ခွဲသား အရွယ်တွင် မြန်မာနိုင်ငံသို့ ပြောင်းရွေ့ခဲ့သည်။
သူမ၏ မိခင်သည် မြန်မာနိုင်ငံတွင် သင်္ချာ ပါရဂူဘွဲ့ ရှိခဲ့သော ပထမဦးဆုံး အမျိုးသမီး တစ်ဦး လည်းဖြစ်သည်။
. မိမိအောင်သည် အာကာသသိပ္ပံ ကို ငယ်ရွယ်စဉ် ဗြိတိန်အထက်တန်းကျောင်းသူ ဘဝ ကပင် စတင် စိတ်ဝင်စားလာခဲ့ခြင်းဖြစ်သည်။
အသက် (၁၆)နှစ် အရွယ်တွင် သူမ၏ ပညာရေးအတွက် အမေရိကန်ပြည်ထောင်စုကို တစ်ဦးတည်း ပြောင်းရွေ့လာခဲ့သည်။
သူမသည် လျှပ်စစ်အင်ဂျင်နီယာဘွဲ့ကို အာဘာသား ရှန်ပိန်း အီလီနှိုက်စ် တက္ကသိုလ် မှ ၁၉၈၈ခုနှစ် တွင် ရရှိခဲ့ပြီး လျှပ်စစ်အင်ဂျင်နီယာ မဟာဘွဲ့ကို ၁၉၉၀ခုနှစ်တွင် ရရှိခဲ့သည်။
သူမ၏ မဟာဘွဲ့ စာတမ်းအတွက် အချက်ပြလုပ်ငန်းစဉ်နှင့် ဆက်သွယ်ရေးဆိုင်ရာ အကြောင်းများ ရေးသားပြုစုခဲ့ခြင်း ဖြစ်သည်။
သုတေသနနှင့်အသက်မွေးဝမ်းကျောင်း ကိုးကား Category:၁၉၆၈ မွေးဖွားသူများ Category:သက်ရှိထင်ရှားပုဂ္ဂိုလ်များ ကဏ္ဍ:မြန်မာ အမျိုးသမီးများ ကဏ္ဍ:မြန်မာ အင်ဂျင်နီယာများ ကဏ္ဍ:အမေရိကန် အမျိုးသမီး အင်ဂျင်နီယာများ။
ဝေါဟာရလီနတ္ထဒီပနီ သည် လှေသင်းအတွင်းဝန် မင်းကြီးမဟာဇေယသင်္ခယာ ရေးသားသော ကျမ်းတစောင် ဖြစ်သည်။
ရေးသားဖြစ်ပုံ မှန်နန်းရာဇဝင် ပြုစုစဉ် ပါဝင်ခဲ့သော မဟာဇေယသင်္ခယာကို မကွေးမြို့စား ဝန်ထောက် မင်းကြီးမဟာစည်သူက ဝေါဟာရများ ဖြစ်ပေါ်ပုံနှင့် ပတ်သက်၍ ကျမ်းပြုရန် တောင်းပန်သည်။
ထိုစဉ်မှစ၍ အားလပ်သလို ရေးသားခဲ့ရာ ၁၁၉၂ ခု၊ တပေါင်းလပြည့်ကျော် ၅ ရက်နေ့တွင် ပြီးသည်။
၁၁ ကြောင်းရေ ပေနှင့် ၁၄ အင်္ဂါ ရှိသည်။
ပုံနှိပ်မူ ဖြစ်လာခြင်း ၁၂၆၁ ခုတွင် မန္တလေးမြို့ မြန်မာ့တာရာ သတင်းစာတိုက်မှ တိုက်ရှင် ဦးညွန့်၊ ကုန်သည် ဦးမောင်ကြီး၊ ကုန်သည် ဦးကာတို့ သုံးဦးစပ်ကာ ပေမူကို စာအုပ်ထုတ်သည်။
၁၉၅၉ ခုတွင် ရှားနေသော အထက်ပါစာအုပ်ကို ပြန်ရိုက်ရင် ဟံသာဝတီ ဦးဘခင်က ကြံသည်။
ဦးမောင်မောင်ကြီး (မဟာဝိဇ္ဇာ) ကို တည်းဖြတ်ပေးရန် တောင်းပန်သည်။
ဦးမောင်မောင်ကြီးက မြန်မာ့တာရာမူကို အခြေထားကာ ပေမူနှင့်တိုက်၍ တည်းဖြတ်သည်။
သက္ကဋ၊ မာဂဓ စကားလုံးများကို ဟံသာဝတီ ပါဠိဆရာအဖွဲ့နှင့် ညှိနှိုင်းသည်။
သို့ဖြင့် ၁၉၆၀ ခု၊ ဇူလိုင်လတွင် ဟံသာဝတီတိုက်မှ ဝေါဟာရလီနတ္ထဒီပနီ ပြန်ထွက်သည်။
ဦးမောင်မောင်ကြီး (မဟာဝိဇ္ဇာ)။
"ဝေါဟာရလီနတ္ထဒီပနီ"။
ဟံသာဝတီ စာအုပ်တိုက်။
၁၉၆၀၊ ဇူလိုင်။
ကိုးကား ကဏ္ဍ:မြန်မာရာဇဝင်ကျမ်းများ။
တိုကျိုဒစ်စနီလန့် (東京ディズニーランド Tōkyō Dizunīrando, တိုးခယေားဒိဇုနီးရန်းဒို) သည် ၁၁၅ ဧက (၄၅ ဟက်တာ) ကျယ်ဝန်းသည့် သည့် လည်ပတ်စရာနေရာတစ်ခုဖြစ်ပြီး တိုကျိုအနီး ချိဘခရိုင်၊ အုရယဆုတွင် တည်ရှိသည်။
၎င်း၏ အဓိကဝင်ပေါက်သည် တိုကျိုဒစ်စနီလန့်ဘူတာနှင့် မိုင်းဟဟမဘူတတို့နှင့် အနီးအနားတွင်ပင် တည်ရှိသည်။
၎င်းကို ၁၉၈၃ ခုနှစ်၊ ဧပြီလ ၁၅ ရက်နေ့တွင် ဖွင့်လှစ်ခဲ့ပြီး အမေရိကန်နိုင်ငံပြီးလျှင် ပထမဆုံးဖွင့်လှစ်ခဲ့သည့် ဒစ်စနီပန်းခြံတစ်ခု ဖြစ်သည်။
ပန်းခြံကို WED Enterprises မှ တည်ဆောက်ခဲ့ပြီး အမေရိရန်နိုင်ငံ၊ ကယ်လီဖိုးနီးယားရှိ ဒစ်စနီလန့်နှင့် ဖလော်ရီဒါပြည်နယ်ရှိ မက်ဂျစ်ကင်းဒမ်း (Magic Kingdom) တို့နှင့် ပုံစံတူအောင် ဆောက်လုပ်ထားသည်။
၎င်းကို Oriental Land Company က ပိုင်ဆိုင်ပြီး Walt Disney Company ထံမှ လိုင်စင်ရယူထားသည်။
တိုကျိုဒစ်စနီလန့်နှင့် ၎င်းနှင့်တွဲဖက် တိုကျိုဒစ်စနီစီး ( Tokyo DisneySea) သည် Walt Disney Company မှ အလုံးစုံ မဟုတ်ပဲ အစိတ်အပိုင်းတစ်ခုအနေဖြင့်သာ ပိုင်ဆိုင်သည့် ဒစ်စနီပန်းခြံများ ဖြစ်ကြသည်။
သို့သော်လည်း ဤဒစ်စနီပန်းခြံများကို ပြင်ဆင်မွမ်းမံမှုအတွက်မူ ထိန်းချုပ်ကန့်သတ်မှုများ ရှိသည်။
) ပန်းခြံအတွင်းတွင် အဓိကနေရာ ခုနစ်နေရာ တည်ရှိသည်။
၎င်းတို့မှာ World Bazaar (ကမ္ဘာ့ဈေးတန်း)၊ အခြားပုံမှန်ဒစ်စနီလန့် နေရာလေးခု ဖြစ်သည့် Adventureland, Westerndand, Fantasyland နှင့် Tomorrowland, အခြားသော အသေးစားနေရာနှစ်ခုဖြစ်သည့် Critter Country နှင့် Mickeytoon တို့ ဖြစ်ကြသည်။
ဤနေရာများသည် ဒစ်စနီလန့်၏ မူလတည်ရှိရာဖြစ်သည့် အမေရိကန်နိုင်ငံရှိ ဒစ်စနီလန့်၏ ရုပ်ရှင်များနှင့် စိတ်ကူးစိတ်သန်းများကို ပုံရိပ်ထင်စေသည်။
ဖန်တစီလန့် (Fantasyland) တွင် ပီတာပန် Peter Pan ၏ လေယာဉ်၊ စနှိုးဝှိုက်၏ လူစွမ်းကောင်းလေးများ၊ ဆင်ပျံကလေး ဒမ်ဘို အစရှိသည့် ဒစ်စနီရုပ်ရှင်နှင့် သရုပ်သဏ္ဌာန်များကို ပြသထားသည်။
ပန်းခြံအား လွပ်လပ်သည့်နေရာများ ကျယ်ပြန့်စွာတည်ရှိသည့်အတွက် ပြောစမှတ်ပြုကြသည်။
ထို့အတွက်ကြောင့် များပြားသည့် လည်ပတ်လာသူများအား အဆင်ပြေစေသည်။
၂၀၁၈ ခုနှစ်တွင် တိုကျိုဒစ်စနီလန့်အား လာရောက်လည်ပတ်သူသည် ၁၇.၉ သန်း ရှိခဲ့ပြီး ကမ္ဘာပေါ်တွင် Walt Disney World Resort ရှိ Magic Kingdom နှင့် Disneyland Resort ရှိ Disney Land Park တို့ပြီးလျှင် တတိယမြောက် လည်ပတ်သူအများဆုံး ပန်းခြံ ဖြစ်ခဲ့သည်။
ရည်ညွှန်းချက် သမိုင်းကြောင်း ချိဘခရိုင်တွင် ဒစ်စနီလန့်တစ်ခု ဆောက်လုပ်ရန်အတွက် ကနဦးစာချုပ်ချုပ်ဆိုခြင်းကို ၁၉၇၉ ခုနှစ်၊ ဧပြီလတွင် လက်မှတ်ရေးထိုးခဲ့ကြသည်။
ဂျပန်လူမျိုး အင်ဂျင်နီယာများ၊ ဗိသုကာပညာရှင်များသည် ပန်းခြံအသစ်တစ်ခုဆောက်လုပ်ရန်အတွက် ကယ်လီဖိုးနီးယားရှိ ဒစ်စနီလန့်သို့ လာရောက်လည်ပတ်ကာ တည်ဆောက်မှုများအတွက် ပြင်ဆင်ကြသည်။
အနာဂတ်ကာလတွင် ပန်းခြံ၌ မြင့်မားသည် အကျိုးဖြစ်ထွန်းစေရန်အတွက် ရာနှင့်ချီသည့် တုံ့ပြန်မှုများဖြင့် ဆုံးဖြတ်ချက်ချခဲ့ကြပြီး တစ်နှစ်ကြာပြီးနောက်တွင် ပန်းခြံတည်ဆောက်ခြင်းကို စတင်ခဲ့ကြသည်။
တိုကျိုဒစ်စနီလန့်အတွက် စုစုပေါင်းကုန်ကျစရိတ်သည် ယန်း ၁၈၀ ဘီလီယံ ရှိခဲ့ပြီး မျှော်မှန်းထားသည့် ယန်း ၁၀၀ ဘီလီယံထက် ပိုမိုများပြားခဲ့သည်။
အဓိကဧရိယာ တိုကျိုဒစ်စနီလန့်သည် Disneyland နှင့် W alt Disney World's Magic Kingdom တို့ကဲ့သို့ပင် တူညီသည့် အသွင်အပြင်ရှိသည်။
World Bazaar Adventureland Westernland (Frontierland) Critter Country Fantasyland Toontown Tomorrowland လာရောက်လည်ပတ်မှု 2008 2009 2010 2011 2012 2013 2014 2015 2016 2017 2018 Worldwide rank 14,293,000 13,646,000 14,452,000 13,996,000 14,847,000 17,214,000 17,300,000 16,600,000 16,540,000 16,600,000 17,907,000 3 အနာဂတ် တိုကျိုဒစ်စနီလန့်ကို စတင်ဖွင့်လှစ်ခဲ့သည့် ၁၉၈၃ ခုနှစ်ကတည်းက ပုံမှန်အမြတ်အစွန်းအများဆုံး အပန်းဖြေနေရာတစ်ခု ဖြစ်ခဲ့သည်။
၁၉၉၄ ခုနှစ်တွင် လူပေါင်း ၁၄၉ သန်းကျော် လာရောက်လည်ပတ်ခဲ့ကြသည်။
ထိုအရေအတွက်သည် ထိုအချိန်၌ ရှိသည့် ဂျပန်နိုင်ငံ၌ လူဦးရေ ၁၂၇.၆ သန်း ထက်ပင် ပိုမိုများပြားနေသည်။
၁၉၉၆ ခုနှစ်တွင် လူပေါင်း ၁၂၃၉၀ ဦးကို ခန့်အပ်ခဲ့ကာ တိုကျိုဒစ်စနီလန့်အား ဂျပန်နိုင်ငံ၌ ထိုအချိန်တွင် အကြီးမားဆုံးနေရာတစ်ခုဖြစ်အောင် ပြုလုပ်ခဲ့သည်။
ဝင်ရောက်လည်ပတ်မှုသည် အခြားသော ဂျပန်နိုင်ငံရှိ ပန်းခြံများကဲ့သို့ အရေအတွက် ဆင်တူသော်လည်း ဝင်ငွေရရှိမှုသည် အခြားသော ပန်းခြံများအားလုံးပေါင်းခြင်းထက်ပင် တိုကျိုဒစ်စနီလန့်က သာလွန်သည်။
ခန့်မှန်းတွေးတောမှုများစွာက တိုကျိုဒစ်စနီလန့်သည် စီးပွားရေးအရ အောင်မြင်နေရခြင်းမှာ အချိန်ကိုက်မှုနှင့် တည်နေရာကြောင့် ဖြစ်သည်ဟု ဆိုကြသည်။
ပန်းခြံသည် လူဦးရေ သန်း ၃၀ ရှိသည့် မြို့ပြဧရိယာတွင် တည်ရှိပြီး ဖွင့်လှစ်သည့်အချိန်သည် စီးပွားရေးဖွံ့ဖြိုးတိုးတက်မှု မြင့်မားနေသည့်အချိန်လည်း ဖြစ်သည်။
ထို့အပြင် အလုပ်အား ကြိုးစားလုပ်ကိုင်ကြသည့် နိုင်ငံသားများသည် လက်တွေ့အနေအထားမှ လွန်မြောက်သည့် နေရာတစ်ခုကို ဆန္ဒရှိနေကြသဖြင့် ဖြစ်သည်ဟု မှန်းဆကြသည်။
တိုကျိုဒစ်စနီလန့်သည် ၎င်းတို့၏ ပင်မရည်ရွယ်ချက်သည် ပန်းခြံအား တိုးတက်အောင် ပြုလုပ်ရန်နှင့် ပန်းခြံရှိ ပစ္စည်းများအား ကန့်သတ်မှုများမှ ခွဲထုတ်ရန် ဖြစ်သည်။
တိုကျိုဒစ်စနီလန့်သည် မကြာသေးမီက ပန်းခြံအား နိုင်ငံတော်နေရာတစ်ခုအဖြစ် ထည့်သွင်းခဲ့ပြီး ပန်းခြံအား ဆွဲဆောင်မှုများ ရှိစေရန်အတွက် ဂျပန်နိုင်ငံရှိ အရည်အသွေးဆိုင်ရာများကို ထည့်သွင်းခဲ့သည်။
ငွိအန့်ဖူးချောင် (၁၄ ဧပြီ ၁၉၄၄-၁၉ ဇူလိုင်၂၀၂၄) သည် ဗီယက်နမ်လူမျိုး နိုင်ငံရေးသမားဖြစ်သည်။
ဗီယက်နမ်ကွန်မြူနစ်ပါတီ၏ သက်တမ်းရှည် အထွေထွေအတွင်းရေးမှူး ဖြစ်ခဲ့သည်။
၂၀၁၁ ခုနှစ် ဇန်နဝါရီလ ၁၉ ရက်တွင် ဗီယက်နမ်သမ္မတအရာကို လည်းကောင်း၊ ၂၀၁၈ ခုနှစ် အောက်တိုဘာလ ၂၃ ရက်တွင် ဗီယက်နမ် နိုင်ငံခေါင်းဆောင်အဖြစ်လည်းကောင်း တင်မြှောက်ခံရသည်။
လူထုအစည်းအဝေး၏ ဥက္ကဋ္ဌအရာကို ၂၀၀၆ခုနှစ် မှ ၂၀၁၁ခုနှစ် ကာလတွင် ရပြီး ၂၀၁၁ ခုနှစ် ဗီယက်နမ်ကွန်မြူနစ်ပါတီ၏ ၁၁ ကြိမ်မြောက် အမျိုးသားကွန်ဂရက်တွင် အထွေထွေအတွင်းရေးမှူးအဖြစ် အရွေးခံရသည်။
၂၀၁၆ ခုနှစ်တွင် ကျင်းပသော ၁၂ ကြိမ်မြောက် အမျိုးသားကွန်ဂရက်၌လည်း ထပ်ရွေးခံရသည်။
အထွေထွေအတွင်းရေးမှူး ရာထူးဖြင့် ပါတီ၏ အတွင်းရေးမှူးချုပ်နှင့် ဗဟိုစစ်ဘက်ကော်မရှင်၏ အတွင်းရေးမှူးတာဝန်ကို ယူရသည်။
နိုင်ငံနှင့်ဆိုင်သော အဆုံးအဖြတ်များကို ချမှတ်သည့် နိုင်ငံရေးဗြူရို၏ ခေါင်းဆောင်လည်းဖြစ်ရာ ဗီယက်နမ်တွင် အာဏာအရှိဆုံးပုဂ္ဂိုလ် ဖြစ်နေသည်။
၂၀၁၈ ခုနှစ်၊ အောက်တိုဘာလ ၃ ရက်တွင် ဗီယက်နမ်ကွန်မြူနစ်ပါတီ၏ ဗဟိုကော်မတီက ချောင်ကို နောက်သမ္မတအဖြစ် အရွေးခံမည်ဖြစ်ကြောင်း လူထုအစည်းအဝေး၌ စာရင်းသွင်းသည်။
ထိုလ ၂၃ ရက်တွင်ပင် ဗီယက်နမ်၏ ၉ ဆက်မြောက် သမ္မတအဖြစ် အရွေးခံရသည်။
ငယ်ဘဝနှင့် အစောပိုင်းလုပ်ဆောင်ချက်များ President Donald Trump and President Trọng in front of a statue of Vietnamese revolutionary leader Ho Chi Minh, 27 February 2019 ချောင်ကို ဒုံအန် ခရိုင်၊ ဒုံဟွိုင် ဘုံနယ်၌ ၁၉၄၄ ခုနှစ်၊ ဧပြီလ ၁၉ ရက်တွင် မွေးသည်။
မိဘများမှာ တောင်သူများ ဖြစ်သည်။
၁၉၆၃ ခုနှစ် မှ ၁၉၆၈ ခုနှစ်ကာလ၌ ဟန္နိုင်းရှိ ဗီယက်နမ်အမျိုးသားတက္ကသိုလ်၌ ဒဿနိကဘာသာကို သင်ယူသည်။
၁၉၆၈ ခု၊ ဒီဇင်ဘာလတွင် ဗီယက်နမ်ကွန်မြူနစ်ပါတီ၏ ပါတီဝင်ဖြစ်လာသည်။
ကွန်မြူနစ်မဂ္ဂဇင်း (Tạp chí Cộng Sản) အတွက် အလုပ်လုပ်သည်။
၁၉၈၁ ခုနှစ် တွင် ဆိုဗီယက်သို့ သွားကာ သိပ္ပတက္ကသိုလ်သို့ တက်သည်။
၁၈၉၃ ခုနှစ် တွင် သမိုင်းဘာသာနှင့် ဘွဲ့ရခဲ့သည်။
၁၉၉၁ ခုနှစ် တွင် ကွန်မြူနစ်မဂ္ဂဇင်း၏ အယ်ဒီတာချုပ် ဖြစ်လာသည်။
၁၉၉၈ ခုနှစ် တွင် ပါတီလှုပ်ရှားမှုတို့ကို ပိုမိုအာရုံစိုက် လုပ်ကိုင်ရာ လူသိများသော နိုင်ငံရေးအယူအဆသမား ဖြစ်လာသည်။
ဗဟိုကော်မတီ၏ အယူအဆပိုင်းဆိုင်ရာကောင်စီကို ၂၀၀၁ ခုနှစ် မှ ၂၀၀၆ ခုနှစ် အထိ ဦးဆောင်ခွင့် ရသည်။
၁၉၉၄ ခုနှစ်၊ ဇန်နဝါရီလကပင် ဗဟိုကော်မတီဝင် ဖြစ်ခဲ့သည်။
နိုင်ငံရေးဗြူရို၏ အဖွဲ့ဝင်အရာကို ၁၉၉၇ ခုတွင် ရပြီး လူထုအစည်းအဝေး၏ ဒုဥက္ကဋ္ဌအရာကို ၂၀၀၂ ခုနှစ် ၊ မေလတွင် ဆက်ခံသည်။
၂၀၀၀ ပြည့်နှစ် ၊ ဇန်နဝါရီမှ ၂၀၀၆ ခုနှစ် ၊ ဇွန်လအထိ ပါတီ၏ ဟန္နိုင်း အမှုဆောင်ကော်မတီ၏ အတွင်းရေးမှူး ဖြစ်ပြီး မြို့တော်အုပ်ချုပ်ရေးအဖွဲ့ ခေါင်းဆောင်အဖြစ် တာဝန်ယူသည်။
၂၀၀၆ ခုနှစ် ၊ ဇွန်လ ၂၆ ရက်တွင် လူထုအစည်းအဝေး၏ ဥက္ကဋ္ဌအဖြစ် အရွေးခံရသည်။
၂၀၁၈ ခုနှစ် ၊ အောက်တိုဘာလ ၂၃ ရက်တွင် ဗီယက်နမ် ဆိုရှယ်လစ်ပြည်ထောင်စုသမ္မတနိုင်ငံ၏ ၉ ဆက်မြောက်သမ္မတ ဖြစ်လာသည်။
၂၀၁၉ ခုနှစ်၊ ဧပြီလ ၁၄ ရက်တွင် ကင်ဇန်းသို့ သွားသော ခရီးစဉ်အပြန်တွင် ဟိုချီမင်းရှိ ချိုဇေးဆေးရုံသို့ အရေးပေါ်တင်ရသည်။
ပြည်ပသတင်းများက ဦးစွာဖော်ပြကြပြီး ပြည်တွင်း၌ ဂယက်ထလာသည်။
အစောပိုင်းတွင် အစိုးရဘက်က မည်သည့်မှတ်ချက်မှ မပေး။
နောက်မှ နိုင်ငံခြားရေးဝန်ကြီးဌာနက မကျန်းမာကြောင်း၊ မကြာမီ လုပ်ငန်းဆောင်တာများ ပြန်လုပ်မည်ဖြစ်ကြောင်း သတင်းထုတ်သည်။
၂၀၁၉ ခု၊ မေလ ၁၄ ရက်တွင် ပြန်ပေါ်လာပြီး နောက်လုပ်မည့် ပါတီကွန်ဂရက်အတွက် ဆွေးနွေးချက်များ လုပ်သည်။